اٹک شہر کا قلعہ اس کے وجود کا بانی ہے جو دریائے سلپ پر بلایا گیا ہول شہنشاہ اکبر اعظم نے اپنے بھائی مرزاجو کہ کابل کندھار پر حکمرانی کر رہا تھا۔ قابل کی بغاوت کے اپنے جرنیل راجا مان سنگھ کے ذریعے ختم کروایا اور اٹک کے لیے کیبل یاد رکھیں بنارس سے یہاں مائی گیر آباد کے گئے جن کو جاگیر دی گئی اور بنگال سے کشتی بنانے والے باہر بھی دریا پر آباد کیے گئے آئین اکبری میں درج ہے کہ اس وقت کشمیر اورقابل دیا پر 40000 کشتیاں تھین۔اٹک کو پہلے پہل شہنشاہ اکبر اعظم نے آباد کیا آئین اکبری

 

اٹک صوبہ پنجاب کا ایک شہر اور ضلع اٹک کا صدر مقام ہے۔

ضلع اٹک کی پانچ تحصیلیں ہیں اور ایک ذیلی تحصیل ہے۔ مکمل نام اٹک شہر ہے جبکہ عمومًا لکھتے اور بولتے محض اٹک ہیں کیونکہ یہ ایک قصبہ اٹک خورد کے نام سے دریائے سندھ کے کنارے واقع ہے۔ قلعہ اٹک بنارس وہیں پر ہے۔ موجودہ اٹک شہر کا نام پہلے کیمبل پور تھا جسے برطانوی حکومت نے بطور چھاؤنی آباد کیا تھا۔ بعد میں یہ نام بدل کر اٹک شہر اور اٹک کا اٹک خورد کر دیا گیا۔

ضلع اٹک میں مندرجہ ذیل تحصیلیں ہیں۔

* تحصیل **اٹک**
* تحصیل حسن ابدال
* تحصیل فتح جنگ
* تحصیل پنڈی گھیب
* تحصیل جنڈ
* تحصیل حضرو

ضلع اٹک کے اہم علاقوں میں حسن ابدال، جنڈ، وادی چھچھ اور فتح جنگ شامل ہیں۔
اٹک ایک تاریخی مقام ہے۔ بادشاہ اکبر نے یہاں ایک قلعہ تعمیر کروایا تھا جو قلعہ اٹک بنارس کے نام سے مشہور ہے اب بھی دیکھا جاسکتا ہے۔ سکھ مذہب کی عبادت گاہ گردوارہ پنجہ صاحب حسن ابدال میں واقع ہے۔ یہ ضلع، پانچ دریائوں کی سرزمین پنجاب کے دوسرے میدانی اضلاع کی نسبت زیادہ خوبصورت ہے۔ یہ ضلع صوبہ پنجاب شمال مغربی کونے میں دریائے سندھ کے کنارے شمالاً جنوباً واقع ہے۔ ضلع کے شمال میں دریائے سندھ 80کلومیڑ تک سرحدی پٹی کے طور پر بہتا ہے اور ضلع اٹک کو صوبہ پختونخوا کے اضلاع سے جدا کرتا ہے۔ یوں یہ ضلع صوبہ پختونخوا اور پنجاب کے سنگم پر واقع ہونے کی بنا پر پنجاب کا آخری ضلع کہلاتا ہے۔ شمال میں اس ضلع کا حدود صوبہ پختونخوا کے دو اضلاع ہری پور اور صوابی سے ملتی ہیں۔ ہری پور کا مشہور سلسلۂ کوہ’’گندگر‘‘ جس سے ’’ راجا رسالو‘‘ کی داستان کا کچھ حصہ وابستہ ہے ضلع اٹک کے شمال میں ہی واقع ہے۔ ضلع اٹک کا سب سے بڑا اور بلند پہاڑی سلسلہ ’’کالاچٹا‘‘ ہے جو تحصیل اٹک کے مغرب میں واقع ہے۔ اس پہاڑی سلسلہ کے شمال میں پتھروں کا رنگ سفید اور جنوب میں گہرا سلیٹی ہے اسی مناسبت سے مقامی بولی میں اس کو’’ کالا چٹا‘‘ یعنی سیاہ و سفید کا نام دیا گیا ہے۔ جنوب میں کھیری مورت کا سلسلہ کوہ ہے جب کہ کوہستان نمک کا سلسلہ بھی اس ضلع میں سکیسر کے مقام پر ملتا ہے۔ دریائے سندھ کے قریب ہی ضلع کے مغربی علاقہ میں مکھڈجنڈال کی پہاڑیاں واقع ہیں جو کٹی پھٹی ہیں اور زیادہ بلند بھی نہیں۔ ضلع کے مغرب میں دریائے سند ھ کے اس پار صوبہ پختونخوا کے اضلاع نوشہرہ اور کوہاٹ ہیں۔ جنوب میں میانوالی، جنوب مشرق میں چکوال اور مشرق میں ضلع راولپنڈی واقع ہیں اس طرح اس ضلع کی حدود سات اضلاع سے ملتی ہیں جن میں سے چار اضلاع کا تعلق صوبہ پختونخوا سے ہے اور باقی تین کا تعلق پنجاب سے۔ ضلع اٹک کا کل رقبہ2638.68مربع میل ہے۔ سطح زمین کے حوالے سے ضلع کو چار حصوں میں تقسیم کیا گیا ہے۔

شمالی میدان: یہ میدان چھوٹا مگر ہموار ہے اس کی مٹی نرم اور زرخیز ہے اور اس میں کھیتی باڑی خوب ہوتی ہے چھچھ کا خوبصورت اور زرخیز علاقہ اسی میدان میں واقع ہے۔ دریائے سندھ اور تربیلا ڈیم کے نزدیک ہونے کی وجہ سے اس علاقہ کی زمینیں سونا اگلتی ہیں۔

سلسلہ کوہ کالا چٹا
------------------

شمالی میدان کے جنوب میں کالا چٹا کا سلسلہ ہے جو شرقاً غرباً پھیلا ہوا ہے اس پہاڑی سلسلہ کی چٹانیں اور پتھر دو رنگوں پر مشتمل ہیں سیاہی مائل/ بھورے اور سفید اسی وجہ سے اس کا نام کالا چٹا ہے۔ یہ سلسلہ کوہ گھنے اور پستہ قد درختوں سے ڈھکا ہوا ہے لیکن کہیں کہیں سے بالکل سبزہ سے محروم نظر آتا ہے۔ اس پہاڑ ی سلسلہ میں مختلف درخت پائے جاتے ہیں جن میں سے قابل ذکرگنگھیر یا گنگور کا درخت ہے جس کے ساتھ کالے رنگ کا فالسے کے برابر پھل لگتا ہے جو بے حد لذید ہوتا ہے یہ درخت پاکستان میں اور کہیں نہیں ہوتا۔ یہاں ایک اور درخت ’’ کہو‘‘ بھی پایا جاتا ہے مقامی لوگ اس کے پتوں کی چائے اور قہوہ بنا کر بھی استعمال کرتے ہیں کچھ لوگ اس درخت کا تعلق زیتون کے درخت کے خاندان سے بتاتے ہیں۔ اس سلسلہ کوہ میں مختلف قسم کے جانور پائے جاتے ہیں جن میں ہرن، سانبھر، اڑیال وغیرہ بکثرت پائے جاتے ہیں پرندوں میں میں یہاں تیتر، چکور اور باز ملتے ہیں۔ سیون سسٹرز ٹنل (اٹک) جو سات سرنگوں والے ریلوے سلسلے سے مشہور ہے کالا چٹا کے پہاڑی سلسلے میں واقع ہے ۔
وادی سواں :یہ وادی دریائے سواں کے شمال میں واقع ہے۔ اس وادی میں کثیر تعداد میں ندیاں اور نالے بہتے ہیں جو تمام کے تما م دریائے سوان میں شامل ہو جاتے ہیں ان ندی نالوں کی وجہ سے یہاں کی زمین کٹی پھٹی اور نا ہموار ہے۔ ہموار اور قابل کاشت اراضی بہت کم ہے۔

مکھڈ جنڈال پہاڑیاں :دریائے سندھ کے کنارے جنوب مغرب کی جانب مکھڈ جنڈال کی پہاڑیوں کا سلسلہ ہے۔ جو کٹی پھٹی، پستہ قد اور بے بر گ و گیاہ ہونے کی بنا پر زیادہ مفید نہیں ہیں .

اٹک کے مشہور علاقے
------------------

خطہ پوٹھوہار کا نقشہ
کامرہ کینٹ
گوندل\_منڈی فتوچک کامرہ کلاں اٹک کے ساتھ ملحق ہے۔

اٹک کے مشہور گاؤں
-----------------

* اکھوڑی¤ گوندل منڈی

¤ فتوچک

* غورغشتی
* شینکہ
* ملک مالہ
* ویسہ
* حاجی شاہ
* جتیال
* جلالیہ
* ملہووالی
* مانسر شریف

سیاست
-----

### قومی اسمبلی پاکستان

مجلس شوریٰ پاکستان
 تفصیلی مضمون کے لیے **قومی اسمبلی پاکستان** ملاحظہ کریں۔
اٹک سے قومی اسمبلی کی 2 نشستیں ہیں جس کی فہرست مندرجہ ذیل ہے۔ 

* این اے۔55 (اٹک -1)
* این اے۔56 (اٹک -2)

شخصیات
------

* جہانگیر خانزادہ
* سیدزادہ سخاوت بخاری
* عظیم بھٹی
* عبد اللہ راہی
* محمد مسکین ولد سید عالم 》بیٹے ({ 1خان افسر 2زبير افسر 3 ساجد محمود 4ظهير احمد 5 على اكثر }) (اٹک\_گوندل\_فتوچک)
* غلام ربانی عزیز
* ڈاکٹر مرزا حامد بیگ (اٹک)

مزید دیکھیے
-----------

* پاکستان کے شہر
* پنجاب کے شہر

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ اٹک في GeoNames ID"۔ GeoNames ID۔ اخذ شدہ بتاریخ 31 جنوری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
2. ↑

| * د
* ب
* ت
ضلع اٹک کے موضوعات |
| --- |
| وجہ تسمیہ  ·  گھیبی لہجہ  ·  انسانی تہذیب کا اولین گہوارہ |
| تحصیلیں | اٹک ·  پنڈی گھیپ ·  جنڈ ·  حسن ابدال ·  حضرو ·  فتح جنگ ·  |
| شہر | اٹک  ·  حضرو  ·  حسن ابدال  ·  جنڈ، اٹک  ·  فتح جنگ  ·  پنڈی گھیب  ·  توت |
| قصبہ جات | پنڈسلطانی ·  جلالیہ ·  چھب ·  چھچھ ·  حاجی شاہ ·  نانگاوالی ·  ہدووالی ·  |
| اہم مقامات | اٹک پل ·  سلسلہ کوہ کالا چٹا ·  قلعہ اٹک ·  گردوارہ پنجہ صاحب  ·  دریائے سندھ |

| * د
* ب
* ت
پاکستان کے شہر |
| --- |
| وفاقی دارالحکومت | 
* **اسلام آباد**\*\*

 |
| سندھ | 
* بدین
* حیدر آباد
* جیکب آباد
* **کراچی\***
* خیرپور
* لاڑکانہ
* نوابشاہ
* سکھر
* ٹھٹہ
* موئن جو دڑو
* میرپور خاص

 |
| پنجاب | 
* اٹک
* بہاولپور
* بورے والہ
* چکوال
* چنیوٹ
* فیصل آباد · جڑانوالہ
* گوجرانوالہ
* گجرات
* منڈی بہاؤالدین
* جھنگ
* جہلم
* قصور
* کھاریاں
* **لاہور\***
* میانوالی
* پاکپتن
* عارف والا
* حویلی لکھا
* دیپالپور
* ملتان
* مری
* رحیم یار خان
* راولپنڈی
* صادق آباد
* ساہیوال
* سرگودھا
* شیخوپورہ
* سیالکوٹ
* ٹیکسلا
* گوجرخان

 |
| خیبر پختونخوا | 
* ایبٹ آباد
* چترال
* ہری پور
* کوہاٹ
* کوہستان
* **پشاور\***
* مانسہرہ
* مردان
* نوشہرہ
* سوات
* جمرود
* تور غر
* دیر
* مالاکنڈ
* چارسدہ

 |
| بلوچستان | 
* چمن
* گوادر
* خضدار
* **کوئٹہ\***
* زیارت
* سبی
* ژوب
* تربت
* ڈیرہ بگٹی
* مستونگ
* قلعہ عبداللہ

 |
| گلگت بلتستان | 
* **گلگت\***
* سکردو
* چلاس

 |
| آزاد کشمیر | 
* میرپور
* **مظفر آباد\***
* راولا کوٹ

 |
| \* صوبائی دارالحکومت کو اور \*\* وفاقی دارالحکومت کو ظاہر کرتا ہے |